Борис Младенов-Young
Мъдрец попитал някакъв младеж…

chitanka.info

Мъдрец попитал някакъв младеж:

„Кажи ми, млади момко с взор орлов,

пред Щастие, Богатство и Любов

кое едно от тях ще избереш?“

Младежът хич не се поколебал:

„Избирам любовта!“ — изстрелял в миг.

Тогава старецът с магичен трик

и трите неочаквано му дал.

„Но ти едно от тях ми обеща,

а сякаш че ми подари цял свят!“

„Да! — подчертал мъдрецът с твърд курсив —

Понеже предпочете любовта,

ти стана с нея истински богат,

а с обич и с богатство — и… щастлив!!!“

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.